**ΚΑΝΟΝΙΣΜΟΣ ΔΙΕΞΑΓΩΓΗΣ ΕΞΕΤΑΣΕΩΝ**

**ΟΔΗΓΙΕΣ ΠΡΟΣ ΦΟΙΤΗΤΕΣ**

**Με απόφαση της Συνέλευσης του Τμήματος αποφασίσθηκαν τα παρακάτω:**

1. Οι φοιτητές θα πρέπει να προσέρχονται στο χώρο της εξέτασης **5 λεπτά** πριν από την καθορισμένη ώρα, σύμφωνα με το πρόγραμμα της εξεταστικής, και σε περίπτωση που καθυστερήσουν (λόγο κίνησης των λεωφορείων, καιρικών συνθηκών ή άλλη αιτία), να **μην υπερβαίνουν τα 15 λεπτά** από την έναρξη της εξέτασης, διότι η είσοδός θα τους απαγορεύεται αυστηρά.
2. Κατά την είσοδο τους στην αίθουσα θα πρέπει να έχουν μαζί τους κάποιο έγγραφο ταυτοποίησης (π.χ. φοιτητική ή αστυνομική ταυτότητα, βιβλιάριο σπουδών).
3. Οι φοιτητές κάθονται στα έδρανα με τον τρόπο που θα τους υποδείξουν ο επόπτης και οι επιτηρητές.
4. Δεν μπορούν να παραδώσουν το γραπτό τους και να αποχωρήσουν, πριν από την πάροδο 20 λεπτών από την έναρξη της εξέτασης.
5. Δεν επιτρέπεται να βγαίνουν από την αίθουσα πριν παραδώσουν το γραπτό τους, για οποιονδήποτε λόγο εκτός περιπτώσεων ανωτέρας βίας και πάντα υπό την επίβλεψη επιτηρητή.
6. **Δεν επιτρέπεται πάνω ή κάτω από τα έδρανα των φοιτητών να υπάρχουν βιβλία ή σημειώσεις (εκτός αν ο τρόπος εξέτασης επιτρέπει τη χρήση τους), κινητά τηλέφωνα, τάμπλετ, τσάντες κασετίνες ή οποιοδήποτε άλλο αντικείμενο.**
7. Σε περίπτωση που κάποιος φοιτητής προσπαθεί να αντιγράψει με οποιοδήποτε τρόπο, ο επιτηρητής έχει την ευχέρεια χωρίς προειδοποίηση να πάρει το γραπτό των φοιτητών που αντιγράφουν ή συνομιλούν ή εμποδίζουν την ομαλή διεξαγωγή των εξετάσεων. **Σε αυτές τις περιπτώσεις το γραπτό τους μηδενίζεται.**
8. Κατά την είσοδο στην αίθουσα επιτρέπεται να έχουν μαζί τους στυλό, νερό, απαγορεύεται να χρησιμοποιούν διορθωτικό, ενώ επιτρέπεται η χρήση αριθμομηχανής, όπου κριθεί από τον καθηγητή απαραίτητη.
9. Απαγορεύεται η μετακίνηση των φοιτητών από τις καθορισμένες θέσεις εκτός και αν υπάρχει σοβαρός λόγος και ο επόπτης ή ο επιτηρητής εγκρίνει τη μετακίνησή του.